text: Echo
  
  publiceret: 2020-12-07 14:41:05+01:00
  Echo er en græsk bjergnymfe; det personificerede ekko. To litterære myter fortæller, hvorfor hun kun har stemmen tilbage; ifølge den ene afslog Echo Pans tilnærmelser og blev sønderrevet af den forsmåede bejler.
  Ovids gengivelse er mere raffineret: Echo havde holdt Hera hen med snak, mens Zeus havde en affære med en anden nymfe, og blev straffet ved kun at kunne gentage, hvad andre sagde; siden tæredes hun hen af ulykkelig kærlighed til Narkissos, og til sidst var kun stemmen tilbage.